
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1122 

29 Αυγούστου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αποζημίωση εκπαιδευτικών λόγω μη χρήσης θερινών 
διακοπών και Αποζημίωση των εκπαιδευτικών που 
θα απασχοληθούν Σάββατα - Κυριακές στις διαδι¬ 
κασίες προαγωγικών και απολυτηρίων εξετάσεων 


Λυκείου. 1 

Υιοθέτηση σύγχρονων τρόπων και μέσων σφράγισης 
εμπορευμάτων και αποθηκευτικών χώρων από τα 

Τελωνεία της χώρας. 2 

Αποκατάσταση των ζημιών που προκλήθηκαν από τις 
πυρκαγιές της 9ης Ιουλίου 2000 σεπεριοχέςτου Ν. 
Βοιωτίας. 3 

Διορθώσεις Σφαλμάτων 

Διόρθωση σφάλματος στην 66/16.7.2001 απόφαση 
του Νομαρχιακού Συμβουλίου Μεσσηνίας. 4 


ΑΠΟΦΑΣΕΙ Σ 

Αριθ. 2/42024/0022 (1) 

Αποζημίωση εκπαιδευτικών λόγω μη χρήσης θερινών δια¬ 
κοπών και Αποζημίωση των εκπαιδευτικών που θα απα¬ 
σχοληθούν Σάββατα - Κυριακές στις διαδικασίες προ- 
αγωγικών και απολυτηρίων εξετάσεων Λυκείου. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παρ. 7 του άρθρου 1 του Ν.2909/ 
2001 (ΦΕΚ 90 τ.Α') "ρυθμίσεις θεμάτων εισαγωγής στην 
Τριτοβάθμια Εκπ/ση και άλλες διατάξεις". 

2. Τις διατάξεις του Ν.2525/97 (ΦΕΚ 188 τ.Α') "Ενιαίο Λύ¬ 
κειο, πρόσβαση αποφοίτων του στην Τριτοβάθμια 
Εκπ/ση, αξιολόγηση εκπ/κού έργου" όπως τροποποιήθη¬ 
καν και αντικαταστάθηκαν με τις διατάξεις του άρθρου 1 
του Ν.2009/2001. 

3. Το Π.Δ.86/2001 (ΦΕΚ 73 τ.Α') "Αξιολόγηση των μαθη¬ 
τών Ενιαίου Λυκείου". 

4. Το Π.Δ. 197/1993 (ΦΕΚ 71 τ.Α'). 

5. Το Π.Δ. 100/1996 (ΦΕΚ 78τ.Α'). 


6. Τις διατάξεις του Ν.2362/95 "περί Δημοσίου Λογιστικού 
Ελέγχου των δαπανών του Κράτους και άλλες διατάξεις". 

7. Τις διατάξεις του άρθρου 40 του Ν.849/78, όπως συ¬ 
μπληρώθηκε με το άρθρο 8 του Ν.2129/93. 

8. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του κρατικού προύπο- 
λογισμού ύψους 3.030.000.000 δρχ. ή 8.892,150 ΕΥΡΩ 
γιατοτρέχον οικονομικό έτος και 2.970.000.000 για κάθε 
ένα από τα επόμενα οικονομικά έτη έως το 2005. Η δαπά¬ 
νη αυτή για το τρέχον οικονομικό έτος θα καλυφθεί από 
τις εγγεγραμμένες πιστώσεις μέχρι του ποσού των 
2.670.000.000 δρχ. ή ποσού 7.835,657 ΕΥΡΩ ειδ. φορ. 19- 
220 ΚΑΕ 0512 και 0261 και για το ποσό των 360.000.000 ή 
1.056,493 ΕΥΡΩ από την πίστωση του ΚΑΕ 5184 του Φ. 19- 
110 προϋπολογισμού του ΥΠΕΓΊΘ. 

9. Την αριθμ. 1039386/441/Α0006/21.4.2000 απόφαση 
"Ανάθεση αρμοδιοτήτων του Υπουργού Οικονομικών 
στους Υφυπουργούς Οικονομικών", αποφασίζουμε: 

Άρθρο 1 

1. Στους εκπαιδευτικούς Δευτεροβάθμιας και Τριτοβάθ- 
μιας Εκπ/σης που συμμετέχουν στις εν γένει διαδικασίες 
των Πανελλαδικών προαγωγικών και απολυτηρίων εξετά¬ 
σεων της Β' και Γ' τάξης Ενιαίου Λυκείου, την έκδοση των 
αντίστοιχων αποτελεσμάτων και των κάθε φύσης εξετάσε¬ 
ων για την εισαγωγή αποφοίτων των Λυκείων και των ΤΕΕ 
στην Τριτοβάθμια Εκπαίδευση μετά την 30η Ιουνίου χορη¬ 
γείται αποζημίωση για τη μη χρήση μέρους θερινών δια¬ 
κοπών ίση με το 1/30 των μηνιαίων τακτικών αποδοχών 
τους για κάθε ημέρα απασχόλησής τους με ανάλογη 
εφαρμογή των διατάξεων που ρυθμίζουν τη χορήγηση 
αποζημίωσης για μη χορηγηθείσα κανονική άδεια. 

2. Προϋπόθεση για τη χορήγηση της αποζημίωσης της 
παραγρ. 1 της απόφασης αυτής είναι η παροχή συγκεκρι¬ 
μένης υπηρεσίας που έχει σχέση με τη διενέργεια των Πα¬ 
νελλαδικών - προαγωγικών και απολυτηρίων εξετάσεων ή 
των κάθε φύσης εξετάσεων για την εισαγωγή αποφοίτων 
των Λυκείων και των ΤΕΕ στην Τριτοβάθμια Εκπαίδευση. 
Η προσφορά εργασίας και οι συγκεκριμένες ημερομηνίες 
πιστοποιούνται με βεβαίωση του Προέδρου της οικείας 
επιτροπής ή του προϊσταμένου της οικείας υπηρεσίας 
στην οποία προσφέρθηκε η εργασία. 

3. Οι διατάξεις του άρθρου αυτού δεν εφαρμόζονται 
προκειμένου για εκπαιδευτικούς Δευτ/θμιας ή Τριτ/θμιας 
Εκπ/σης που κατά το χρόνο προσφοράς της εργασίας 

υπηρετούν με απόσπαση ή άλλη σχέση σε υπηρεσίες δι¬ 
οίκησης και κατά συνέπεια δικαιούνται κανονικής αδείας. 
Η εκκαθάριση της αποζημίωσης της παρ. 1 γίνεται με μι- 
σθοδοτικές καταστάσεις μέσω των οικείων Δ.Ο.Υ. σε βά¬ 
ρος της πίστωσης του ΚΑΕ 0261 του ειδικού φορέα 19- 
220 του προϋπολογισμού του ΥΠΕΠΘ. 

Άρθρο 2 

1. Στους εκπ/κούς Δευτ/θμιας και Τ ριτ/θμιας Εκπ/σης και 
στους διοικητικούς υπαλλήλους της ΚΎ. και περιφερεια¬ 
κών υπηρεσιώντου Υπουργείου Εθνικής Παιδείας και Θρη¬ 
σκευμάτων, στους επιστάτες και καθαρίστριες σχολείων 
που ασχολούνται τα Σάββατα και τις Κυριακές των μηνών 
Μαΐου, Ιουνίου και Ιουλίου στις εν γένει διαδικασίες των 
Πανελλαδικών προαγωγικών και απολυτηρίων εξετάσεων 
του Λυκείου και των κάθε φύσης εξετάσεων για την εισα¬ 
γωγή αποφοίτων των Λυκείων και των ΤΕΕ στην Τριτ/θμια 
Εκπ/ση, καταβάλλεται πρόσθετη αποζημίωση ίση με το 
75% του 1/30 των τακτικών μηνιαίων αποδοχών τους για 
κάθε ημέρα απασχόλησής τους στις διαδικασίες αυτές. 

2. Η εκκαθάριση των αποζημιώσεων αυτών γίνεται από 
τους εκκαθαριστές των τακτικών αποδοχών των ενδιαφε¬ 
ρομένων και βαρύνουν τις πιστώσεις των προϋπολογι- 
σμώντων οικείων φορέων. Οιδιατάξειςτηςπαραγρ. 2του 
άρθρου 1 της παρούσας εφαρμόζονται αναλόγως για την 
υλοποίηση των διατάξεων του παρόντος άρθρου. 

Άρθρο 3 

1. Οι διατάξεις των άρθρων 1 και 2 της παρούσας εφαρ¬ 
μόζονται αναλόγως και για τους ιδιωτικούς εκπαιδευτι¬ 
κούς που ασχολούνται στις εν γένει διαδικασίες των προ- 
αγωγικών και απόλυτη ρίων πανελλαδικών εξετάσεων του 
Λυκείου και των κάθε φύσης εξετάσεων για την εισαγωγή 
των αποφοίτων των Λυκείων και των ΤΕΕ στην Τριτοβάθ- 
μια Εκπαίδευση. 

2. Η καταβολή των αποζημιώσεων του άρθρου 2 γίνεται 
από την οικεία Δ. Ο. Υ. με τακτικό χρη ματικό ένταλμα σε βά¬ 
ρος του προϋπολογισμού του ΥΠΕΠΘ και με βάση κατα¬ 
στάσεις εκκαθάρισης της οικείας Δ/νσης Δευτεροβάθ¬ 
μιας Εκπαίδευσης. 

Άρθρο 4 

Οι διατάξεις της παρούσας απόφασης εφαρμόζονται 
αναλόγως και για την υλοποίηση των διατάξεων του 
εδαφ.δ της παραγρ.7 του άρθρου 1 του Ν.2909/2001 
(ΦΕΚ90τ.Α'). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Αυγούστου 2001 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΠΕΤΡΟΣ ΕΥΘΥΜΙΟΥ 

-♦- 

Αριθ. Ε. 1000/300/Γ0034 (2) 

Υιοθέτηση σύγχρονων τρόπων και μέσων σφράγισης 
εμπορευμάτων και αποθηκευτικών χώρων από τα Τε¬ 
λωνεία της χώρας. 

ΟΙ ΥΦΥΠΟΥΡΓΟΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 37 και του άρθρου 91 του 


Ν.1165/1918 Μ περίΤελωνειακού Κώδικα", όπωςτροποποι- 
ήθηκε με τις διατάξειςτου άρθρου 1 του Ν.2443/1996. 

2. Τις διατάξεις του Β.Δ.24.12.1919 (ΦΕΚ 274/Α71919) 
"περί περιδέσεως και σφραγίσεως δι’ ειδικών μολυβδο- 
σφραγίδων παρά της Τελωνειακής αρχής των υπό διαμε¬ 
τακόμισή μεταφερομένων εμπορευμάτων και περί της 
διαχειρίσεως των σφραγίδων τούτων". 

3. Τις διατάξειςτου άρθρου 19του Ν.2096/52 (ΦΕΚ113/ 
Α/52) "Επιτρέπεται εις τον Υπουργόν των Οικονομικών 
όπως δια γενικών ή ειδικών διαταγών του ρυθμίζη, κατά 
παρέκκλισιντων ισχυουσών διατάξεων, ζητήματα ανακύ- 
πτοντα κατά την εισαγωγήν, μεταφόρτωσιν, μεταφοράν ή 
εξαγωγήν εμπορευμάτων και εγχωρίων προϊόντων επίτω 
σκοπώ της διευκολύνσεως της ταχείας αυτών διακινήσε- 
ως, λαμβανομένων διασφαλιστικών των συμφερόντων 
του Δημοσίου μέτρων". 

4. Την με αριθμ. πρωτ. 69/40/6.8.1968 Ε.Δ.Υ.Ο. "περί 
τρόπου σφραγίσεως εμπορευμάτων μετά ή άνευ συσκευ- 
ασίας ως και μεταφορικών μέσων". 

5. Την με αριθμ. πρωτ. Π. 134/11/1.3.1979 Α.Υ.Ο. "Περί¬ 
δεση μεταφορτωμένων κλπ. εμπορευμάτων με σχοινί από 
συνθετικές υφαντικές ίνες συνεχείς". 

6. Την με αριθμ. πρωτ. Π. 1043/152/24.5.1984 Α.Υ.Ο. 
"Περίδεση μεταφορτωμένων κλπ. εμπορευμάτων με πο¬ 
λύκλωνο σχοινί από συνεχείς συνθετικές ίνες". 

7. Τις διατάξεις του Π.Δ.284/1988 "περί διαρθρώσεως 
της Κεντρικής Υπηρεσίας του Υπουργείου Οικονομικών". 

8. Τις διατάξειςτου άρθρου 40 του Π .Δ. 127/1989 "περί 
κανονισμού δικαιωμάτων και καθηκόντων των τελωνεια¬ 
κών υπαλλήλων και της λειτουργίας των Τελωνειακών αρ- 
χώντου Υπουργείου Οικονομικών" όπως όλες οι διατάξεις 
τροποποιήθηκαν και ισχύουν μέχρι σήμερα. 

9. Τις διατάξεις του Π.Δ.1/1994 "περί σύστασης, ανα¬ 
βάθμισης και αναδιάρθρωσης των Τελωνειακών αρχών". 

10. Την Ε.2000/561/Γ0034/14.7.1997 Α.Υ.Ο. «Τροποποί¬ 
ηση και συμπλήρωση της αριθμ. 1055746/844/Α0006/ 
22.5.97 απόφασης του Υπουργού Οικονομικών (ΦΕΚ 
444/Β/30.5.97) "περί ρύθμισης θεμάτων εκκρεμών υποθέ¬ 
σεων, αρχείου, εξοπλισμού, μέσων, κατασχεμένων ειδών 
και ορισμένων μη διωκτικών αρμοδιοτήτων των Ε.Υ.Τ.Ε. 
και των παραρτημάτων τους" ως προς την αρμοδιότητα 
διαχείρισης και την κατανομή του οπλισμού και των πυ- 
ρομαχικών των τέως Ε.Υ.Τ.Ε. και των παραρτημάτων 
τους». 

11. Την Εμπ. 651/192Γ0034/23.2.1998 "Μολυβδοσφρα- 
γίσεις διαμετακομιζομένων εμπ/των και αποθηκευτικών 
χώρων μεταφορικών μέσων". 

12. Την με αριθμ. πρωτ. 1009851/112/Α0006/ 1.2.2000 
Α.Υ.Ο. "Σύσταση, συγκρότηση και ορισμός μελών Ομά¬ 
δας Εργασίας του Υπουργείου Οικονομικών, για τη μελέ¬ 
τη ελέγχου του τρόπου μολυβδοσφράσης των διαμετα¬ 
κομισμένων εμπορευμάτων και αποθηκευτικών χώρων 
των πάσης φύσεως μεταφορικών μέσων", όπως τροπο¬ 
ποιήθηκε και ισχύει μέχρι σήμερα. 

13. Το από 7.9.2000 πόρισμα της ομάδας εργασίας για 
τη μελέτη του ισχύοντος τρόπου μολυβδοσφράγισηςτων 
διαμετακομιζομένων εμπορευμάτων και αποθηκευτικών 
χώρων των πάσης φύσεως μεταφορικών μέσων. 

14. Την ανάγκη λήψης διασφαλιστικότερων μέτρων με τη 
χρήση σύγχρονων μέσων σφράγισης για την προάσπιση 
των κοινοτικών και εθνικών δημοσιονομικών συμφερόντων. 

15. Το άρθρο 22 παρ. 3 του Ν.2362/1995 (ΦΕΚ247/Α/95) 
περί δημοσίων δαπανών που προκαλούνται από τις κανόνι- 

στικές διοικητικές πράξεις και ότι αναγνωρίζονται και βα¬ 
ρύνουν τον Κρατικό Προϋπολογισμό, μόνο εφόσον αυτές 
εκδίδονται με τη σύμπραξη του Υπουργού Οικονομικών. 

16. Το υπ’ αριθμ. 1002652/10453/0005/22.1.2001 έγγρα¬ 
φο της 5ης Δ/νσης Οικονομικού του Υπουργείου Οικονομι¬ 
κών περί κατανομής των εγκεκριμένων πιστώσεων έτους 
2001 του ΚΑΕ 1729 του φορέα 23620 "Δαπάνες προμηθει¬ 
ών Κεντρικής Υπηρεσίας" στην 33η Δ/νση Ελέγχου Τελω¬ 
νείων μέχρι ποσού 100.000.000 δρχ. εκ των οποίων ποσό 
20.000.000 δρχ. προορίζεται να καλύψει τη δαπάνη προ¬ 
μήθειας των νέων σφραγίδων για όλα τα Τελωνεία της χώ¬ 
ρας σε ετήσια βάση (πρωτ. 0.81/25/Γ0034/ 9.3.2001). 

17. Την αριθ. πρωτ. 1039386/441/Α0006/21.4.2000 
(ΦΕΚ571/Β/21.4.2000) κοινή απόφαση του Πρωθυπουρ¬ 
γού και του Υπουργού Οικονομικών "περί ανάθεσης αρ¬ 
μοδιοτήτων Υπουργού οικονομικών στους Υφυπουργούς 
Οικονομικών", αποφασίζουμε: 

Α. Εγκρίνουμε τη κατάργηση της χρήσης των μηχανι¬ 
σμών μολυβδοσφράγισης και την υιοθέτηση σύγχρονων 
τρόπων και μέσων σφράγισης αφενός για την ασφαλή 
σφράγιση των διαμετακομισμένων εμπορευμάτων και 
αποθηκευτικών χώρων των πόσης φύσεως μεταφορικών 
μέσων και αφετέρου για όλες τις λοιπές ανάγκες σφράγι¬ 
σης από όλα τα Τελωνεία της χώρας, για την καλύτερη 
διασφάλιση των εθνικών και κοινοτικών - δημοσιονομικών 
συμφερόντων, ως εξής: 

α) Με σφραγίδες σφαιρικής ή κυλινδρικής κεφαλής με 
έλασμα μήκους είκοσι (20) εκατοστών περίπου και πλά¬ 
τους ενός (1) εκατοστού περίπου. 

Στο άκροντο έλασμα θα φέρει οπή τετράγωνη ή κυκλι¬ 
κή που θα κουμπώνει με ασφάλεια στη κεφαλή της σφρα¬ 
γίδας. 

Επί του ελάσματος θα αναγράφονται οι εξής ενδείξεις: 

1) ΤΕΛΩΝΕΙΟ - ΤΟΒ - 01Υ 0000001 έως 9999999, για τις 
σφραγίδες όλων των Τελωνείων της 1ης Περιφέρειας. 

2) ΤΕΛΩΝΕΙΟ - ΤΟΒ - 02Υ 0000001 έως 9999999, για τις 
σφραγίδες όλων των Τελωνείων της 2ης Περιφέρειας. 

3) ΤΕΛΩΝΕΙΟ - ΤΟΒ - 03Υ 0000001 έως 9999999, για τις 
σφραγίδες όλων των Τελωνείων της 3ης Περιφέρειας. 

4) ΤΕΛΩΝΕΙΟ - ΤΟΒ - 04Υ 0000001 έως 9999999, για τις 
σφραγίδες όλων των Τελωνείων της 4ης Περιφέρειας. 

5) ΤΕΛΩΝΕΙΟ - ΤΟΒ - 05Υ 0000001 έως 9999999, για τις 
σφραγίδες όλων των Τελωνείων της 5ης Περιφέρειας. 

6) ΤΕΛΩΝΕΙΟ - ΤΟΒ - 06Υ 0000001 έως 9999999, για τις 
σφραγίδες όλων των Τελωνείων της 6ης Περιφέρειας. 

7) ΤΕΛΩΝΕΙΟ - ΤΟΒ - 07Υ 0000001 έως 9999999, για τις 
σφραγίδες όλων των Τελωνείων της 7ης Περιφέρειας. 

8) ΤΕΛΩΝΕΙΟ - ΤΟΒ - 08Υ 0000001 έως 9999999, για τις 
σφραγίδες όλων των Τελωνείων της 8ης Περιφέρειας. 

9) ΤΕΛΩΝΕΙΟ - ΤΟΒ - 09Υ 0000001 έως 9999999, για τις 
σφραγίδες όλων των Τελωνείων της 9ης Περιφέρειας. 

10) ΤΕΛΩΝΕΙΟ - ΤΟΒ -10Υ 0000001 έως 9999999, για τις 
σφραγίδες όλων των Τελωνείων της 10ης Περιφέρειας. 

Ο κωδικός "ΤΟΒ"σημαίνει "ΕΛΛΗΝΙΚΟ ΤΕΛΩΝΕΙΟ" και 
είναι εύκολα αναγνωρίσιμος και από τις ξένες Τελωνεια- 
κές Αρχές. 

Ακολουθεί ο κωδικός της Τελωνειακής Περιφέρειας 
από 01 για την 1η Τελωνειακή Περιφέρεια έως 10 για τη 
10η Τελωνειακή Περιφέρεια και μετά πάντα το γράμμα Υ 
που σημαίνει εμπορεύματα υποκείμενα σε δασμοφορο- 
λογικές επιβαρύνσεις. 

Στη συνέχεια παρατίθεται ο επταψήφιος αριθμός που 
είναι ο μοναδικός αριθμός κάθε σφραγίδας. 


Οι σφραγίδες αυτές θα χρησιμοποιούνται μόνο για τη 
σφράγιση των εμπορευματοκιβωτίων (οοηίευηθΓδ) καιτων 
φορτηγών διεθνών οδικών μεταφορών (ΤΙΒ). 

β) Με σφραγίδες των δύο μεταλλικών πλακών (επιφα¬ 
νειών) διαστάσεων εκάστη Ιθηπηη χ 12ηηηη περίπου, που 
ενώνονται μεταξύ τους στη μία πλευρά και κουμπώνουν 
στην άλλη, με τις εξής ενδείξεις σε τρεις (3) σειρές, στη 
μια μεταλλική πλάκα: 

Στη πρώτη σειρά θα αναγράφεται πάντα ο κωδικός 
ΤΟΒ, που σημαίνει "ΕΛΛΗΝΙΚΟ ΤΕΛΩΝΕΙΟ". 

Στη δεύτερη σειρά θα αναγράφεται πάντα ο κωδικός 
της Τελωνειακής Περιφέρειας ως εξής: από 01 για την 1η 
Περιφέρεια έως 10 για τη 10η Περιφέρεια, μετά, πάντα το 
γράμμα Υ, που σημαίνει εμπορεύματα υποκείμενα σε δα- 
σμοφορολογικές επιβαρύνσεις και ακολούθως, μετά από 
το γράμμα Υ, τον αριθμό 1 για τη πρώτη σειρά σφραγίδων, 
τον αριθμό 2 για τη δεύτερη σειρά και ούτω καθεξής. 

Στη τρίτη σειρά θα αναγράφεται εξαψήφιος αριθμός 
από 000001 έως 999999, που είναι ο αριθμός της σφραγί¬ 
δας κάθε σειράς. 

Εξυπακούεται ότι μόλις εξαντληθεί η 1η σειρά σφραγί¬ 
δων, δηλαδή ολόκληρη η ποσότητα των 999.999 σφραγί¬ 
δων, θα κατασκευασθεί η νέα σειρά που θα φέρει μετά το 
γράμμα Υ τον αριθμό 2 και ούτω καθεξής. 

Επί της εξωτερικής επιφάνειας της μιας μεταλλικής 
πλάκας θα αναγράφονται οι εξής ενδείξεις: 

1) Για τα Τελωνεία της 1ης Περιφέρειας: ΤΟΒ 

01Υ1 

000001 έως 999999 

2) Για τα Τελωνεία της 2ης Περιφέρειας: ΤΟΒ 

02Υ 1 

000001 έως 999999 

3) Για τα Τελωνεία της 3ης Περιφέρειας: ΤΟΒ 

03Υ 1 

000001 έως 999999 

4) Για τα Τελωνεία της 4ης Περιφέρειας: ΤΟΒ 

04 Υ 1 

000001 έως 999999 

5) Για τα Τελωνεία της 5ης Περιφέρειας: ΤΟΒ 

05Υ 1 

000001 έως 999999 

6) Για τα Τελωνεία της 6ης Περιφέρειας: ΤΟΒ 

06Υ 1 

000001 έως 999999 

7) Για τα Τελωνεία της 7ης Περιφέρειας: ΤΟΒ 

07Υ 1 

000001 έως 999999 

8) Για τα Τελωνεία της 8ης Περιφέρειας: ΤΟΒ 

08Υ 1 

000001 έως 999999 

9) Για τα Τελωνεία της 9ης Περιφέρειας: ΤΟΒ 

09 Υ 1 

000001 έως 999999 

10) Για τα Τελωνεία της 10ης Περιφέρειας: ΤΟΒ 

10Υ 1 

000001 έως 999999 

Οι σφραγίδες αυτές θα χρησιμοποιούνται για όλες τις 
λοιπές Τελωνειακές σφραγίσεις ΥΠΟΚΕΙΜΕΝΩΝ εμπο¬ 
ρευμάτων. 

γ) Με σφραγίδες των δύο μεταλλικών πλακών (επιφα¬ 
νειών) διαστάσεων εκάστη Ιθηπηη χ 12ηηηη περίπου, πού 
ενώνονται μεταξύ τους στη μία πλευρά και κουμπώνουν 
στην άλλη, με τις ίδιες ενδείξεις σε τρεις σειρές, στη μία 

μεταλλική πλάκα (επιφάνεια) όπως στην περίπτωση Α(β), 
με αντικατάσταση όμως τού γράμματος Υ στη δεύτερη 
σειρά, με το γράμμα Ε πού σημαίνει ΕΛΕΥΘΕΡΑ. 

Οι σφραγίδες αυτές θα χρησιμοποιούνται για όλες τις 
τελωνειακές σφραγίσεις ΕΛΕΥΘΕΡΩΝ εμπορευμάτων. 

Το υλικό περίδεσης, όταν χρησιμοποιούνται σφραγίδες 
των δύο μεταλλικών πλακών (επιφανειών), θα είναι σύρμα 
μονόκλωνο με περιέλιξη λεπτότερου σύρματος μεγάλου 
μήκους, ώστε κάθε σφράγιση να γίνεται με σύρμα συνε¬ 
χές, έχον μόνο δύο άκρα, δηλαδή εκείνα τα οποία θα 
προσδεθούν και σφραγισθούν. 

Η διαχείριση όλων των προαναφερομένων σφραγίδων 
θα γίνεται από τις Τελωνειακές Περιφέρειες και θα αφο¬ 
ρούν τα Τελωνεία χωρικής αρμοδιότητάς τους. 

Κάθε Τελωνειακή Περιφέρεια ορίζεται αρμόδια επίσης 
για τη διάθεση σφραγίδων τόσο στις Ελεγκτικές Υπηρε¬ 
σίες Τελωνείων (ΕΛΥΤ) όσο και στο Σώμα Δίωξης Οικονο¬ 
μικού Εγκλήματος (ΣΔΟΕ), που έχουν την έδρα τους 
εντός της Περιφέρειάςτους. 

Η παράδοση και παραλαβή των σφραγίδων θα γίνεται 
με πρωτόκολλο παράδοσης - παραλαβής σε αρμοδίως 
εξουσιοδοτημένο υπάλληλο της Τελωνειακής Αρχής που 
προορίζονται οι σφραγίδες, στο οποίο θα αναγράφονται 
λεπτομερώς τα στοιχεία αρίθμησης των σφραγίδων κα¬ 
θώς και η χορηγούμενη, κάθε φορά ποσότητα ολογρά¬ 
φως και αριθμητικώς. 

Κάθε Τελωνειακή Αρχή θα τηρεί, είτε βιβλίο σελιδομε- 
τρημένο και θεωρημένο αρμοδίως, είτε μηχανογραφημέ¬ 
νη καταχώρηση για την πλήρη και λεπτομερή διαχείριση 
των σφραγίδων, αναγράφοντας για κάθε σφραγίδα τα 
στοιχεία του παραστατικού όπου χρησιμοποιήθηκαν ή 
τους λόγους καταστροφής τους και μη χρήσης τους κατά 
την διαδικασία σφράγισης. 

Η απώλεια σφραγίδας θεωρείται έλλειμμα υλικού του 
Δημοσίου και ο υπεύθυνος υπάλληλος ευθύνεται πειθαρ¬ 
χικά για κάθε ζημιά που υφίσταται το Δημόσιο από παρά¬ 
νομη χρήση της σφραγίδας καθώς για τη μη τήρηση των 
διαδικασιών διαχείρισης και ασφαλούς φύλαξης των 
σφραγίδων, εφόσον συντρέχει περίπτωση δόλου ή βαριάς 
αμέλειας του υπεύθυνου υπαλλήλου (άπιστη διαχείριση). 

Όλες οι σφραγίσεις θα γίνονται μόνο από τους εντε¬ 
ταλμένους Τελωνειακούς υπαλλήλους, οι οποίοι ορίζο¬ 
νται υπεύθυνοι για τη πιστή τήρηση της διαδικασίας 
σφράγισης, γιατον έλεγχο της ασφαλούς σφράγισης, για 
τη σύνταξη της σχετικής πράξης σφράγισης επί του τε¬ 
λωνειακού παραστατικού, μνημονεύοντας τον πλήρη μο¬ 
ναδικό ατομικό αριθμό κάθε σφραγίδας, για την υπογρα¬ 
φή της πράξης και για τη θέση της ατομικής τους σφρα¬ 
γίδας κάτωθι της υπογραφής. 

Η σφράγιση από εκτελωνιστές, οδηγούς μεταφορικών 
μέσων, ιδιώτες κλπ. απαγορεύεται απολύτως, έστω και 
εάν λαμβάνει χώρα παρουσία του εντεταλμένου τελωνει¬ 
ακού οργάνου και αποτελεί παράβαση υπαλληλικού κα¬ 
θήκοντος του εκάστοτε εντεταλμένου για τη σφράγιση 
τελωνειακού οργάνου. 

Σε περιπτώσεις ελέγχων από τα αρμόδια όργανα των 
ΕΛΥΤ ή του ΣΔΟΕ, θα γίνεται επανασφράγιση με σφραγί¬ 
δες που έχουν χρεωθεί από τις οικείες περιφέρειες τους 
και σχετική πράξη επί του τελωνειακού παραστατικού, 
όπως παραπάνω. 

Β. Καθορίζουμε τη διαδικασία καιτοντρόπο σφράγισης 
και για τους δύο τύπους σφραγίδων: 

α) Γιατις σφραγίδες σφαιρικής ή κυλινδρικής κεφαλής 


με έλασμα μήκους (20) είκοσι εκατοστών και μοναδική 
αρίθμηση στη μια πλευρά ως εξής: 

• Περνούμε το άκρο του 
ελάσματος μέσα από τις 
οπές των σταθερών σημεί¬ 
ων σφράγισης, ελέγχοντας 
ώστε η πλευρά αρίθμησης 
να παραμείνει στην εξωτερι¬ 
κή όψη, γιατον ευχερή έλεγ¬ 
χο των κωδικών και αριθμών 
(σχήμα 1). 

• Περνούμε στη συνέχεια 
το άκρο του ελάσματος μέ¬ 
σα στο κενό της σφαιρικής ή 
κυλινδρικής κεφαλής της 
σφραγίδας (από την ίδια 
πλευρά που ξεκινά το έλα¬ 
σμα) έως ότου κουμπώσει η 
σφραγίδα και ακουσθεί το 
χαρακτηριστικό "κλικ" του 
κουμπώματος (σχήμα 2). 

• Ελέγχουμε εάν το έλα¬ 
σμα ασφάλισε καλά στη κε¬ 
φαλή στης σφραγίδας (σχή- 
μα 3). 

β) Γ ιατις σφραγίδες δύο μεταλλικών πλακών (επιφανει¬ 
ών) που συγκροτούνται μεταξύ τους στη μια πλευρά και 
στην απέναντι πλευρά η μια πλάκα κουμπώνει μέσα στην 
άλλη και φέρουν μοναδική αρίθμηση στην εξωτερική επι¬ 
φάνεια της μιας πλάκας, ως εξής: 

• Περνούμε το σύρμα στις 
οπές των σημείων σφράγι¬ 
σης και κατόπιν στρίβουμε 
τέσσερις έως έξι φορές τις 
άκρες του σύρματος ώστε 
να ενώσουν μεταξύ τους και 
να μην αφήνουν μεγάλη 
απόσταση από τα σημεία 
σφράγισης (σχήμα 4). 

• Περνούμε τη σφραγίδα 
από τη μέσα πλευρά που 
ενώνεται το σύρμα περίδε¬ 
σης ώστε τα άκρα του να 
εξέρχονται από τις άκρες 
των μεταλλικών πλακών 
(επιφανειών) στην πλευρά 
που ενώνονται μεταξύ τους 
(σχήμα 5). 

• Προσέχουμε οι τέσσε¬ 
ρις έως έξι περιελίξεις του 
σύρματος που ενώνουν τις 
δύο άκρες μεταξύ τους να 
βρίσκονται μέσα στο κενό 
χώρο της μιας μεταλλικής 
πλάκας (επιφάνειας) που 
δεν φέρει κωδικούς και 
αριθμούς και να βγάζουμε 
τις άκρες του σύρματος από 
τις άκρες της πλάκας στην 
πλευρά ασφάλισης (μια από 
κάθε άκρη) (σχήμα 6). 

• Πιέζουμε την άλλη πλευ¬ 
ρά της πλάκας (επιφάνειας) 




Σ χ ήμα 6 

μέχρι να κουμπώνουν καλά 
μεταξύ τους οι δύο πλάκες 
(επιφάνειες) της σφραγίδας 
περικλείοντας το σώμα της 
περιέλιξης του σύρματος 
και να ακουσθεί ο χαρακτη¬ 
ριστικός ήχος "κλικ" ασφάλι- 
σης (σχήμα 7). 

• Ελέγχουμε εάν η σφρα¬ 
γίδα έχει ασφαλίσει καλά 
(σχήμα 7). 

Γ. Καθορίζουμε τον τρόπο περίδεσης των εμπορευμά¬ 
των, της συσκευασίας των και των μεταφορικών μέσων 
ως εξής: 

Γ ενικές αρχές 

Το υλικό περίδεσης πρέπει να είναι σύρμα μονόκλωνο 
με περιέλιξη λεπτότερου σύρματος, συνεχές, έχον μόνο 
δύο άκρα, δηλαδή εκείνα τα οποία θα προσδεθούν μετα¬ 
ξύ τους με περιέλιξη τέσσερις τουλάχιστον έως έξι φο¬ 
ρές, να σφραγισθείτο σώμα της περιέλιξης εντός της με¬ 
ταλλικής σφραγίδας των δύο πλακών (επιφανειών) και οι 
δύο άκρες του σύρματος να εξέρχονται από τις άκρες της 
μεταλλικής πλάκας (επιφάνειας) στην πλευρά της ασφά¬ 
λισης. 

Κανένα άλλο σημείο πρόσδεσης ή συγκόλλησης του 
σύρματος δεν θα πρέπει να υπάρχει μέχρι του σημείου 
σφραγίσεως. 

Το χρησιμοποιούμενο σύρμα περίδεσης πρέπει να συν¬ 
δυάζει ευκαμψία (μαλακό) και αντοχή, για να είναι ευχε¬ 
ρής η περιέλιξη (στρίψιμο των άκρων μεταξύ τους χωρίς 
να σπάζουν) και να είναι εύκολη η τοποθέτηση της σφρα¬ 
γίδας στα άκρα. 

Η περίδεση των εμπορευμάτων, μετά ή άνευ συσκευα¬ 
σίας και των μεταφορικών αυτών μέσων πρέπει να γίνεται 
με τέτοιο τρόπο, ώστε να είναι αδύνατη η αφαίρεση του 
σύρματος περίδεσης και η επανατοποθέτηση αυτού χω¬ 
ρίς βλάβη ολική ή μερική του απαραβίαστου (αλυμάντου) 
της σφράγισης. 

Λεπτομέρειες περίδεσης 

α) Σε εμπορεύματα άνευ συσκευασίας, το σύρμα πε¬ 
ριέρχεται γύρω από το εμπόρευμα, με τέτοιο τρόπο ώστε 
η διέλευσή του απάτη μία έως την άλλη πλευρά του εμπο¬ 
ρεύματος, από την οποία έχει ήδη διέλθει, να σχηματίζει 
σταυρό (σταυροειδής περίδεση). Στο σημείο που σχημα¬ 
τίζεται ο σταυρός, πρέπει να γίνεται περιέλιξη, προς απο¬ 
φυγή μετακίνησης του σημείου σχηματισμού του σταυ¬ 
ρού (σχήμα 1 παραρτήματος). 

Η σφραγίδα πρέπει να τίθεται με τέτοιο τρόπο που να 
εξασφαλίζεται το απαραβίαστο (αλύμαντο) αυτής. Δηλαδή 
η περίδεση να γίνεται με τέτοιο τρόπο που να μην επιτρέ¬ 
πεται η αφαίρεση του σύρματος, χωρίς να θίγεται η σφρα¬ 
γίδα και η επανατοποθέτηση του σύρματος στην προη¬ 
γούμενη θέση του. Για μεγαλύτερη ασφάλεια πρέπει να 
περνά το σύρμα από τυχόν οπές ή άλλες υποδοχές που 
υπάρχουν στο σώμα του εμπορεύματος. Εάν δεν υπάρ¬ 
χουν τέτοιες υποδοχές, εφόσον είναι δυνατό, να ανοίγο¬ 
νται οπές ή ανάλογες υποδοχές για να περνά το σύρμα, 
εφόσον βέβαια δεν καταστρέφεταιτο εμπόρευμα. 

β) Σε εμπορεύματα που βρίσκονται εντός συσκευασίας, 
η οποία έχει ένα μόνο στόμιο και φέρει, εκ κατασκευής, 
οπές ή κατάλληλες υποδοχές, το σύρμα διέρχεται από 
αυτές και στη συνέχεια ενώνονται τα δύο άκρα και τίθεται 
η σφραγίδα. 


Εάν η συσκευασία του εμπορεύματος αποτελείται από 
σάκκους το στόμιο ή στόμια θα συρράπτονται με το σύρ¬ 
μα και στα δύο άκρα του σύρματος θα τίθεται η σφραγί¬ 
δα, όπως αναφέρεται παραπάνω. 

Στη περίπτωση που οι παραπάνω τρόποι περίδεσης δεν 
προσφέρονται, τότε η συσκευασία θα περιδένεται σταυ¬ 
ροειδούς με σύρμα, στα άκρα του οποίου θα τίθεται η 
σφραγίδα. Εάν η σταυροειδής περίδεση δεν εξασφαλίζει 
το απαραβίαστο (αλύμαντο) της σφραγίδας και είναι δυ¬ 
νατή η αφαίρεση και επανατοποθέτηση του σύρματος 
χωρίς να θίγεται η σφραγίδα, τότε το σύρμα θα περνά από 
οπές ή άλλες υποδοχές που τυχόν υπάρχουν εκ κατα¬ 
σκευής στη συσκευασία. Στην περίπτωση που δεν υπάρ¬ 
χουν τέτοιου είδους υποδοχές, θα ανοίγονται κατάλλη¬ 
λες υποδοχές με μεγάλη προσοχή, για να μη προκληθεί 
ζημιά στο εμπεριέχον εμπόρευμα. Σε περίπτωση ζημιάς 
υπεύθυνος καθίσταται ο ενεργήσας τη σφράγιση. 

Εάν η συσκευασία του εμπορεύματος έχει κλεισθεί ερ¬ 
μητικά και δεν είναι δυνατό να ανοιχθεί παρά μόνο με κα¬ 
ταστροφή μέρους αυτής ή με χρησιμοποίηση κατάλλη¬ 
λων τεχνικών μεθόδων, όπως συμβαίνει π.χ. σε μεταλλι¬ 
κές συσκευασίες που έχουν συγκολληθεί όλοι οι αρμοί με 
οξυγονοκόλληση, τότε η σφραγίδα τίθεται στο σημείο της 
συσκευασίας που υπάρχει οπή ή άλλη κατάλληλη και 
ασφαλής υποδοχή. 

Εάν οι παραπάνω τρόποι περίδεσης ή σφράγισης απο¬ 
κλεισθούν, τότε η συσκευασία θα σφραγίζεται χρησιμο¬ 
ποιώντας την πολλαπλή σταυροειδή περίδεση (σχήματα 
2 και 3 παραρτήματος). 

γ) Η σφράγιση των μεταφορικών μέσων θα γίνεται ως 
εξής: 

Εάν η σκευοφόρος ή το αμάξωμα του μεταφορικού μέ¬ 
σου είναι ασκεπές ή ανοικτό, η σφραγίδα τίθεται σε κάθε 
ένα μεταφερόμενο εμπόρευμα χωριστά, με ή άνευ συ¬ 
σκευασίας, όπως περιγράφεται παραπάνω. 

Εάν η σκευοφόρος ή το αμάξωμα του μεταφορικού μέ¬ 
σου έχει μόνο ένα άνοιγμα και τα υπόλοιπά μέρη αυτού εί¬ 
ναι στέρεα συνδεδεμένα, χωρίς τη δυνατότητα αποχωρι¬ 
σμού, τότε σφραγίζεται μόνο το άνοιγμα αυτού. 

Η περίδεση του ανοίγματος γίνεται δια της διέλευσης 
του σύρματος από τις εκ κατασκευής οπές ή κατάλληλες 
υποδοχές της θύρας αυτού. Στη συνέχεια συνδέονται τα 
δύο άκρατου σύρματος με περιέλιξη μεταξύ τους τέσσε¬ 
ρις έως έξι φορές και τίθεται η σφραγίδα στο σημείο πε- 
ριέλιξης. 

Αν στη σκευοφόρο ή στο αμάξωμα υπάρχουν πολλά 
ανοίγματα, τότε σφραγίζεται χωριστά το κάθε άνοιγμα, 
με τον τρόπο που περιγράφεται παραπάνω. 

Αν η σκευοφόρος ή το αμάξωμα φέρουν προστατευτικό 
κάλυμμα, υφασμάτινο, πλαστικό ή από άλλο υλικό, τότε 
το κάλυμμα περιδένεται με τη σκευοφόρο ή το αμάξωμα 
με σύρμα συνεχές και με τέτοιο τρόπο ώστε η περίδεση 
του καλύμματος με τη σκευοφόρο ή το αμάξωμα να είναι 
συνεχής και αλληλοδιάδοχη και να αποκλείεται ο διαχω¬ 
ρισμός αυτών μετά τη σφράγιση. Η περίδεση συνεχίζεται 
μέχρι την ένωση των μοναδικών δύο άκρων του σύρματος 
σε ένα σημείο, στο οποίο γίνεται η πρόσδεση αυτών με¬ 
ταξύ τους με περιέλιξη τέσσερις τουλάχιστον έως έξι φο¬ 
ρές και μετά τίθεται η σφραγίδα (σχήμα 4 παραρτήμα- 
τος). 

Αντο κάλυμμα αποτελείται από πολλά μέρη, τότε σφρα¬ 
γίζονται όλα τα μέρη αυτού, με τέτοιο τρόπο ώστε το κά¬ 
λυμμα μετά τη σφράγιση να εμφανίζεται ενιαίο. 

Επισημαίνεται ότι μεγάλες συσκευασίες ή οχήματα που 
περιέχουν πολλά εμπορεύματα, θα σφραγίζονται με οποι- 
οδήποτε από τους παραπάνω περιγραφόμενους τρό¬ 
πους, εφόσον εξασφαλίζεται το απαραβίαστο του περιε¬ 
χομένου τους. 

Η σφράγιση θα πρέπει να γίνεται πάντα με τέτοιο τρόπο 
ώστε να αποκλείεται η αφαίρεση ή η προσθήκη άλλου 
εμπορεύματος ή άλλης ύλης στο σφραγισμένο εμπόρευ¬ 
μα ή όχημα. 

Εφόσον οι παραπάνω τρόποι περίδεσης και σφράγισης 
δεν είναι δυνατό να προστατεύσουν κάποιο εμπόρευμα, ο 
Προϊστάμενος της ενδιαφερόμενης Τελωνειακής Αρχής 
πρέπει να συστήσει και να πραγματοποιήσει, κατά την κρί¬ 
ση του, τον πλέον εξασφαλιστικό τρόπο περίδεσης και 
σφράγισης. 

Ο Προϊστάμενος της ενδιαφερόμενης Τελωνειακής Αρ¬ 
χής, κατά τη διακριτική του ευχέρεια, μπορεί επίσης να 
διατάξει τη σφράγιση ορισμένων εμπορευμάτων με την 
κοινή σφραγίδατου Τελωνείου, με τη οποία σφραγίζονται 
τα εκδιδόμενα έγγραφα του Τελωνείου, εφόσον για οποι- 
ονδήποτε λόγο (καλαισθησίας, αλλοίωσης κλπ.) είναι 
αδύνατη η διαφορετική σφράγιση των εμπορευμάτων με 
τις εγκεκριμένες μεταλλικές σφραγίδες. 

ε) Συνημμένα παραθέτουμε παράρτημα I με τέσσερα 
(4) σχεδιαγράμματα και με επεξηγήσεις για τους αναλυ¬ 
τικά περιγραφόμενους παραπάνω τρόπους σφράγισης 
και περίδεσης, για υποβοήθηση στη πληρέστερη κατα¬ 
νόησή τους. Τα σχεδιαγράμματα αυτά αποτελούν αναπό¬ 
σπαστο τμήμα της παρούσας Α.Υ.Ο. 

Δ. Υιοθετούμε, παράλληλα με τη σφράγιση και τη ζύγι¬ 
ση των μεταφορικών μέσων που σφραγίζονται, τόσο στο 
Τελωνείο αναχώρησης όσο και στο Τελωνείο προορι¬ 
σμού, σε γεφυροπλάστιγγες ακρίβειας και αναγραφής 
του βάρους αυτών στη πράξη της σφράγισης επί του Τε¬ 
λωνειακού παραστατικού. 

Τέλος, εφιστούμε την προσοχή των Τελωνειακών Υπαλ¬ 
λήλων που εντέλλονται για τον έλεγχο του απαραβίαστου 
(αλύμαντου) της σφράγισης, όπως ελέγχουν κατ’ ελάχι¬ 
στο και επισταμένα τα εξής: 

- την ύπαρξη επί του σώματος της σφραγίδας των κα¬ 
θιερωμένων κωδικών και λοιπών χαρακτηριστικών, όπως 
αναλυτικά περιγράφονται παραπάνω και αναφέρονται 
στη πράξη σφράγισης επί του τελωνειακού παραστατι¬ 
κού, 

-τη συμφωνία βάρους μεταξύ Τελωνείου αναχώρησης 
και Τελωνείου προορισμού, 

- τη διαπίστωση της αδιάκοπης συνέχειας του σύρμα¬ 
τος, στα δύο άκρατου οποίου συγκροτείται η σφραγίδα, 

- τη διαπίστωση του απαραβίαστου (αλύμαντου) της 
σφραγίδας και της μη ύπαρξης επί της σφραγίδας ιχνών 
προσπάθειας παραβίασης αυτής (προσπάθεια ανοίγμα¬ 
τος αυτής και επανασφράγισης). 

Από την ημερομηνία έναρξης εφαρμογής της παρού¬ 
σας απόφασης, παύουν να ισχύουν οι παρακάτω διατά¬ 
ξεις του Υπουργείου Οικονομικών: 

-ΕΔΥΟ 8/1920 

-ΕΔΥΟ 69/40/6.8.1968 

- ΕΔΥΟ Τ.201/1977 

-ΔΥΟ Π.134/11/1.3.1979 

- ΔΥΟ Π. 1043/152/24.5.1984 

-ΔΥΟ Α.3675/1984 

- ΑΥΟ ΕΜΠ. 651/192/Γ0034/23.2.1998 


Επίσης κάθε διάταξη με παρόμοιο ή αντίθετο περιεχό¬ 
μενο με το περιεχόμενο της παρούσης. 

Οι Επιθεωρητές Τελωνείων, προς τους οποίους κοινο¬ 
ποιείται η παρούσα, παρακαλούνται όπως παρακολου¬ 
θούν και ελέγχουν τη πιστή εφαρμογή της παρούσης. 

Η ημερομηνία έναρξης εφαρμογής του νέου τρόπου 
σφράγισης με τις νέου τύπου σφραγίδες από όλα τα Τε¬ 
λωνεία της χώρας αρχίζει την 1η Ιανουάριου 2002. 

Η απόφαση αυτή να δημοσιευθεί στη Εφημερίδα της 
Κυβερνήσεως. 

Αθήνα, 7 Μαΐου 2001 

ΟΙ ΥΦΥΠΟΥΡΓΟΙ 

Γ. ΔΡΥΣ ΑΠ.ΦΩΤΙΑΔΗΣ 


ΠΑΡΑΡΤΗΜΑ I 


Απλή σταυροειδής περίδεση. 

Α: Σε κάθε σημείο διασταύρωσης του σύρματος πρέπει να 


0 ,, 


γίνεται περιέλιξη δύο - τρεις 
φορές μεταξύ του κάθετου 
τμήματος του σύρματος (συ¬ 
νεχής γραμμή) και του οριζό¬ 
ντιου (διακεκομμένη γραμμή), 
ώστε να αποφευχθεί η μετακί¬ 
νηση του σημείου σχηματι¬ 
σμού του σταυρού προς οποιαδήποτε κατεύθυνση. 

Β: Τα δύο άκρατου σύρματος στα οποία τοποθετείται η 
σφραγίδα. 



Πολλαπλή περίδεση - Α' φάση 

Οι διακεκομμένες γραμμές δείχνουντην αρχική περιέλιξη. 

Η συνεχής γραμμή Α1 έως 
Α12 δείχνει την πορεία της 
μιας ελεύθερης άκρης του 
σύρματος για το σχηματισμό 
πολλαπλής περιέλιξης σε κά¬ 
θε πλευρά του δέματος που 
γίνεται διασταύρωση του 
σύρματος, μέχρι την επάνοδο αυτής στο αρχικό σημείο Β, 
που βρίσκεται η άλλη - δεμένη - άκρη. 



Πολλαπλή σταυροειδής περίδεση - Τελική φάση 
Στα σημεία διασταύρωσης του σύρματος Α1 έως Α12 



θα πρέπει να γίνεται περιέ¬ 
λιξη δύο-τρεις φορές μετα¬ 
ξύ κάθετου και οριζόντιου 
τμήματος του σύρματος. 

Β: Τα δύο άκρα του σύρ¬ 
ματος στα οποία τοποθετεί¬ 
ται η σφραγίδα. 


Α: αμάξωμα μετά καλύμματος. 

Η περίδεση του καλύμματος με το αμάξωμα πρέπει να 

γίνεται με συνεχές σύρμα, 
ώστε να αποκλεισθεί ο απο¬ 
χωρισμός αυτών μετά τη 
σφράγιση. Η συνεχής περί¬ 
δεση συνεχίζεται μέχρι την 
ένωση των μοναδικών δύο 
άκρωντου σύρματος σε ένα 
σημείο (Β), στο οποίο τοποθετείται η σφραγίδα. 

Β: τα δύο άκρα του σύρματος, στα οποία τοποθετείται 
η σφραγίδα. 

Αριθ. 6977/Α331 (3) 

Αποκατάσταση των ζημιών που προκλήθηκαν από τις 
πυρκαγιές της 9ης Ιουλίου 2000 σε περιοχές του Ν. 
Βοιωτίας. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.78 
Πράξεως Νομοθετικού Περιεχομένου του Προέδρου της 
Δημοκρατίας "περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κλπ. και ρυθμίσεως 
ετέρων τινών συναφών θεμάτων" που κυρώθηκε με το Ν. 
867/79 (ΦΕΚΑ' 24). 

2. Τις διατάξεις του Ν. 1190/81 (ΦΕΚ 203/Α/30.7.81) ο 
οποίος κυρώνει την από 26.3.81 Πράξη Νομοθετικού Πε¬ 
ριεχομένου του Προέδρου της Δημοκρατίας, "περί απο¬ 
καταστάσεως ζημιών εκ σεισμών 1981 και ρυθμίσεως ετέ¬ 
ρων συναφών θεμάτων" όπως αυτό τροποποιήθηκε και 
συμπληρώθηκε με το άρθρο 1, παρ. 42 και 43 του Ν. 
2412/96 "Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά όργανα και άλλες διατά¬ 
ξεις" (ΦΕΚ 123/Α/17.6.96). 

3. Τις διατάξεις της παραγράφου 3, του άρθρου 1 του 
Ν. 1283/82 (ΦΕΚ Α' 81) "Για την προθεσμία υποβολής αι¬ 
τήσεων δανειοδότησης των σεισμοπλήκτων και ρύθμιση 
άλλων θεμάτων". 

4. Τις διατάξεις του άρθρου 10 του Ν. 2576/98 "Βελτίω¬ 
ση των διαδικασιών για την ανάθεση της κατασκευής των 
δημοσίων έργων και άλλες διατάξεις". 

5. Το Π.Δ. 69/1988 "Οργανισμός Γενικής Γραμματείας 
Δημοσίων Έργων". 

6. Την Κοινή Απόφαση Δ16α/04/773/29.11.90 του 
Υπουργού Προεδρίας καιτου Αναπλ. Υπουργού ΠΕΧΩΔΕ 
"περί εξαιρέσεως διοικητικών πράξεων και εγγράφων 
από τον κανόνα των τριών υπογραφών". 

7. Τις διατάξεις της παρ. του άρθρου 22 του Ν.2362 "Πε¬ 
ρί Δημοσίου Λογιστικού, ελέγχου των δαπανών του Κρά¬ 
τους και άλλες διατάξεις" (ΦΕΚ 247/Α/27.11.95). 

8. Τις διατάξεις του άρθρου 29Α του Ν. 1558/85 "Κυ¬ 
βέρνηση και κυβερνητικά όργανα" (ΦΕΚ Α' 37) όπως αυ¬ 
τό συμπληρώθηκε με το άρθρο 27 του Ν. 2081/92 (ΦΕΚΑ' 
154) και το γεγονός ότι από αυτή την απόφαση δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

9. Την κοινή απόφαση Δ17α/10/30/Φ2.2.1/23.5.2000 


(ΦΕΚ/664/Β/24.5.2000) του Πρωθυπουργού και του 
Υπουργού ΠΕΧΩΔΕ για την ανάθεση αρμοδιοτήτων του 
Υπουργού ΠΕΧΩΔΕ στους Υφυπουργούς ΠΕΧΩΔΕ Αθα¬ 
νάσιο Αλευρά και Ηλία Ευθυμιόπουλο. 

10. Την Κοινή Απόφαση 8427/ΤΠ32/9.10.2000 (ΦΕΚ/ 
1274/Β/19.10.2000) "Οριοθέτηση περιοχής και πιστωτι¬ 
κές διευκολύνσεις για την αποκατάσταση των ζημιών από 
τις πυρκαγιές της 9ης Ιουλίου 2000 σε περιοχές του Νο¬ 
μού Βοιωτίας " των Υπουργών Εθν. Οικονομίας και των 
Υφυπουργών Εσωτερικών Δημόσιας Διοίκησης και Απο¬ 
κέντρωσης και Οικονομικών και ΠΕ.ΧΩ.Δ.Ε. σύμφωνα με 
την οποία θα καθορίζονται ονομαστικά με απόφαση του 
Υφυπουργού ΠΕ.ΧΩ.Δ.Ε. οι πυρόπληκτοι δικαιούχοι στε- 
γαστικής συνδρομής. 

11. Το οικ. 405/11.7.2001 έγγραφο του Γ ραφείου Απο¬ 
κατάστασης Σεισμόπληκτων (Γ.Α.Σ.) Λιβαδειάς. 

12. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους περιοχών του Νο¬ 
μού Βοιωτίας που επλήγησαν από τις πυρκαγιές της 9ης 
Ιουλίου 2000, αποφασίζουμε: 

Εγκρίνουμε τη χορήγηση στεγαστικής συνδρομής 
στους ακόλουθους πυρόπληκτους: 

Α. ΔΗΜΟΣ ΣΧΗΜΑΤΑΡΙΟΥ (ΔΗΛΕΣΙ) 

Μακρή Μαρία σύζ. Κων/νου, Οικονομίδης Δημήτριος 
του Ιωάννη. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Αυγούστου 2001 

Ο ΥΦΥΠΟΥΡΓΟΣ 

ΑΘ. ΑΛΕΥΡΑΣ 

-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Στην 66/16.7.2001 απόφαση του Νομαρχιακού Συμβου¬ 
λίου Μεσσηνίας που αφορά "Κανονισμό Λειτουργίας του 
Οργανισμού Πολιτισμού και Αθλητισμού της Ν.Α. Μεσση¬ 
νίας" και δημοσιεύθηκε στο ΦΕΚ 1087/21.8.2001/τ.Β', συ- 
μπληρώνεταιτο παραλειφθέν: "Από τις διατάξεις της από¬ 
φασης αυτής προκαλείται δαπάνη, το ύψος της οποίας 
δεν μπορεί να προσδιοριστεί". 

(Απάτη Νομαρχιακή Αυτοδιοίκηση Μεσσηνίας) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ <3Β * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΚιΙΐρ: νννννν.θΐ.^Γ 
θ-ηηειΜ: ννθόηηεΐδΐθΓ @ θΐ.ςτ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 - 5230 841 
5225 713- 5249 547 

5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 
Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 
ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031)423 956 

4135 228 
(061) 638 109 -110 
(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιγο) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 

Σε μορφή Οϋ: 


Τεύχος 

ΔΡΧ. 

ΕυΒΟ 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των Οϋδ παρελθόντων ετών προσαυξάνεται κατά 2.000 δρχ. (5,87 θυπο) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 θυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙθΓΠθΙ 


Τεύχος 


Κ.Α. 


Ε. Προϋπολογισμού 
2531 


Κ.Α.Ε. εσόδου 
υπέρΤΑΠΕΤ 3512 


Κ.Α.Ε. Προϋπολογισμού Κ.Α.Ε. εσόδου 
2531 υπέρΤΑΠΕΤ 3512 



δρχ. 

θυΐΌ 

δρχ- 

ουίΌ 

δρχ- 

ουίΌ 

δρχ- 

ουίΌ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεων ΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε.Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 ουίΌ) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φρο¬ 
ντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ϊιίϊθπίθϊ, με την καταβολή των αντί¬ 
στοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























